CELEX: 42014X0325(02)
Language: hu
Date: 2014-03-25 00:00:00
Title: Az Egyesült Nemzetek Európai Gazdasági Bizottságának (ENSZ EGB) 82. számú előírása – Egységes rendelkezések a segédmotoros kerékpárok izzószálas halogénlámpával (HS 2 -lámpával) felszerelt fényszóróinak jóváhagyásáról

25.3.2014   
            
            
               HU
            
            
               Az Európai Unió Hivatalos Lapja
            
            
               L 89/92
            
         A nemzetközi közjog értelmében jogi hatállyal kizárólag az ENSZ-EGB eredeti szövegei rendelkeznek. Ennek az előírásnak a státusza és hatálybalépésének időpontja az ENSZ-EGB TRANS/WP.29/343 sz. státuszdokumentumának legutóbbi változatában ellenőrizhető a következő weboldalon:
   http://www.unece.org/trans/main/wp29/wp29wgs/wp29gen/wp29fdocstts.html
   Az Egyesült Nemzetek Európai Gazdasági Bizottságának (ENSZ EGB) 82. számú előírása – Egységes rendelkezések a segédmotoros kerékpárok izzószálas halogénlámpával (HS2-lámpával) felszerelt fényszóróinak jóváhagyásáról
   Tartalmaz minden olyan szöveget, amely az alábbi időpontig érvényes volt:
   A 01. módosítássorozat – hatálybalépés dátuma: 2001. szeptember 12.
   TARTALOMJEGYZÉK
   ELŐÍRÁS
   
               1.
            
            Alkalmazási kör
         
               2.
            
            Típusmeghatározás
         
               3.
            
            Jóváhagyási kérelem
         
               4.
            
            Jelölések
         
               5.
            
            Jóváhagyás
         
               6.
            
            Általános előírások
         
               7.
            
            Különleges előírások
         
               8.
            
            A gyártás megfelelősége
         
               9.
            
            Szankciók nem megfelelő gyártás esetén
         
               10.
            
            Fényszórótípus módosítása és jóváhagyásának kiterjesztése
         
               11.
            
            A gyártás végleges leállítása
         
               12.
            
            A jóváhagyási vizsgálatok elvégzéséért felelős műszaki szolgálatok és a jóváhagyó hatóságok neve és címe
         
               13.
            
            Átmeneti rendelkezések
         MELLÉKLETEK
   
               1. melléklet –
            
            Értesítés fényszórótípus jóváhagyásának megadásáról, kiterjesztéséről, elutasításáról, visszavonásáról vagy gyártásának végleges leállításáról, a 82. számú előírás alapján
         
               2. melléklet –
            
            A jóváhagyási jel elrendezése
         
               3. melléklet –
            
            Fotometriai vizsgálatok
         
               4. melléklet –
            
            A kibocsátott fény színe
         1.   ALKALMAZÁSI KÖR
   Ez az előírás a halogénlámpákkal (HS2-lámpákkal) felszerelt, a segédmotoros kerékpárok és az annak tekintett járművek fényszóróinak jóváhagyására vonatkozik.
   2.   TÍPUSMEGHATÁROZÁS
   „Eltérő típusú fényszórók”: olyan fényszórók, amelyek az alábbi lényeges jellemzőik tekintetében eltérnek egymástól:
   3.   JÓVÁHAGYÁSI KÉRELEM
   
               3.1.
            
            
               A jóváhagyási kérelmet a márkanév vagy a védjegy jogosultja vagy annak jogszerűen meghatalmazott képviselője nyújtja be.
            
         
               3.2.
            
            
               Minden jóváhagyási kérelemhez csatolni kell a következőket:
               
                           3.2.1.
                        
                        
                           a fényszóró típusának azonosításához megfelelő részletességű rajzok (lásd a 4.2. és az 5.3. szakaszt) – a fényszóró függőleges keresztmetszete és elölnézete a lencse bordázatának (ha van) részletrajzaival – három példányban;
                        
                     
                           3.2.2.
                        
                        
                           rövid műszaki leírás;
                        
                     
                           3.2.3.
                        
                        
                           a következő minták:
                           
                                       3.2.3.1.
                                    
                                    
                                       két, színtelen lencsével ellátott mintadarab;
                                    
                                 
                                       3.2.3.2.
                                    
                                    
                                       a színezett szűrő vagy színezett fényszűrő (vagy színezett lencse) vizsgálatához: két mintadarab.
                                    
                                 
                     
         
               3.3.
            
            
               Az illetékes hatóság a típusjóváhagyás megadása előtt ellenőrzi, hogy meghozták-e a gyártás megfelelőségének hatékony ellenőrzését biztosító megfelelő intézkedéseket.
            
         4.   JELÖLÉSEK (1)
   
   
               4.1.
            
            
               A jóváhagyásra benyújtott fényszórókon szerepelnie kell a kérelmező márkanevének vagy védjegyének; ennek a jelölésnek jól olvashatónak és eltávolíthatatlannak kell lennie.
            
         
               4.2.
            
            
               Minden fényszóró lencséjén és fényszórótestén (1) elegendő helyet kell biztosítani a jóváhagyási jel elhelyezésére; ezt a helyet fel kell tüntetni a fenti 3.3.1. szakaszban említett rajzokon.
            
         5.   JÓVÁHAGYÁS
   
               5.1.
            
            
               Amennyiben a fenti 3.3.3. szakasznak megfelelően a fényszórótípusra vonatkozóan benyújtott összes mintadarab teljesíti az előírás követelményeit, a jóváhagyást meg kell adni.
            
         
               5.2.
            
            
               Mindegyik jóváhagyott típushoz jóváhagyási számot kell rendelni. Ennek első két számjegye a jóváhagyás kibocsátásának időpontjában hatályos, az előírást lényeges műszaki tartalommal legutóbb módosító módosítássorozat száma (a változatlan eredeti előírás esetében jelenleg 00). Ugyanazon szerződő fél e számot nem rendelheti hozzá egy, az előírás hatálya alá tartozó másik fényszórótípushoz (2).
            
         
               5.3.
            
            
               Egy fényszórótípus ezen előírás szerinti jóváhagyásának megadásáról, kiterjesztéséről vagy elutasításáról értesíteni kell az 1958. évi megállapodásban részes és ezen előírást alkalmazó szerződő feleket az ezen előírás 1. mellékletének megfelelő nyomtatványon.
            
         
               5.4.
            
            
               Minden olyan fényszórón, amely megfelel az ezen előírás szerint jóváhagyott típusnak, a fenti 4.2. szakaszban megadott helyen – a fenti 4.1. szakaszban előírt jelölés mellett – fel kell tüntetni egy nemzetközi jóváhagyási jelet (3), amely a következőkből áll:
               
                           5.4.1.
                        
                        
                           egy kör, benne az „E” betű és a jóváhagyó ország egyedi azonosító száma (4);
                        
                     
                           5.4.2.
                        
                        
                           a jóváhagyási szám;
                        
                     
         
               5.5.
            
            
               A fenti 5.4. szakaszban említett jeleknek jól olvashatónak és eltávolíthatatlannak kell lenniük.
            
         
               5.6.
            
            
               Ezen előírás 2. mellékletében példák találhatók a fent említett jóváhagyási jelek elrendezésére.
            
         6.   ÁLTALÁNOS ELŐÍRÁSOK
   
               6.1.
            
            
               Minden egyes mintadarabnak meg kell felelnie az alábbi 7. szakaszban meghatározott követelményeknek.
            
         
               6.2.
            
            
               A fényszórókat úgy kell megtervezni és kivitelezni, hogy a szokásos használat mellett az esetlegesen fellépő rezgések ellenére kielégítően ellássák feladatukat, és megőrizzék ezen előírás szerinti jellemzőiket.
            
         
               6.3.
            
            
               A halogénlámpát a fényvisszaverőhöz rögzítő alkatrészeket úgy kell kialakítani, hogy a halogénlámpát sötétben is csak a megfelelő helyzetbe lehessen beszerelni.
            
         7.   KÜLÖNLEGES ELŐÍRÁSOK
   
               7.1.
            
            
               A lencsének az optikai rendszerhez viszonyított megfelelő helyzetét egyértelműen jelezni kell, és úgy kell rögzíteni, hogy ne fordulhasson el.
            
         
               7.2.
            
            
               A fényszórók által biztosított megvilágítás méréséhez ezen előírás 3. mellékletében leírt mérőernyőt és a 37. sz. előírás HS2-kategóriája szerinti, egyenletes színtelen fényt adó szabványos halogén izzólámpát kell használni.
               A szabványos halogén izzólámpát a vonatkozó referencia-fényáramra kell beállítani a 37. sz. előírásban az ilyen lámpákra 6 V névleges feszültségen előírt értékeknek megfelelően.
               A tompított fénynek olyan kellően éles világos-sötét határvonallal kell rendelkeznie, hogy a gyakorlatban ennek segítségével megfelelő módon el lehessen végezni a beállítást.
            
         
               7.3.
            
            
               25 m távolságból mérve a világos-sötét határvonalnak vízszintesen mérve legalább 2,250 mm hosszú és – amennyire csak lehetséges – vízszintes egyenes vonalnak kel lennie.
               A 3. melléklet szerint beállított (5) fényszórónak teljesítenie kell az ott előírt követelményeket.
            
         
               7.4.
            
            
               A fénynyaláb mintájában nem lehet olyan mértékű oldalirányú eltérés, amely zavarná a látási viszonyokat.
            
         
               7.5.
            
            
               Az ernyőmegvilágítási értékeket olyan fényérzékelővel kell mérni, amelynek hasznos felülete belefoglalható egy 65 mm oldalhosszúságú négyzetbe.
            
         8.   A GYÁRTÁS MEGFELELŐSÉGE
   
               8.1.
            
            
               Az ezen előírás szerinti jóváhagyási jellel ellátott fényszóróknak meg kell felelniük a jóváhagyott típusnak és ezen előírás követelményeinek.
            
         
               8.2.
            
            
               Mindazonáltal a sorozatgyártásból véletlenszerűen kiválasztott berendezés esetében a kibocsátott legkisebb és legnagyobb (a fenti 7.2. szakasz szerinti szabványos halogénlámpával mért) fényerőre vonatkozó követelmények a 3. mellékletben előírt legkisebb érték legalább 80 %-ának és a legnagyobb érték legfeljebb 120 %-ának felelnek meg.
            
         9.   SZANKCIÓK NEM MEGFELELŐ GYÁRTÁS ESETÉN
   
               9.1.
            
            
               Az ezen előírás alapján egy adott fényszórótípusra megadott jóváhagyás visszavonható, ha nem teljesülnek a fent előírt követelmények.
            
         
               9.2.
            
            
               Ha a megállapodásban részes és ezen előírást alkalmazó valamely szerződő fél visszavon egy előzőleg általa megadott jóváhagyást, akkor az ezen előírás 1. mellékletének megfelelő nyomtatványon haladéktalanul értesíti az ezen előírást alkalmazó többi szerződő felet.
            
         10.   FÉNYSZÓRÓTÍPUS MÓDOSÍTÁSA ÉS JÓVÁHAGYÁSÁNAK KITERJESZTÉSE
   
               10.1.
            
            
               A fényszóró adott típusának minden módosításáról értesíteni kell az adott típust jóváhagyó hatóságot. A hatóság ezt követően a következőképpen járhat el:
               
                           10.1.1.
                        
                        
                           úgy ítéli meg, hogy az elvégzett módosításoknak nagy valószínűséggel nincs számottevő kedvezőtlen hatása, és a fényszóró továbbra is megfelel az előírásoknak, vagy
                        
                     
                           10.1.2.
                        
                        
                           új vizsgálati jegyzőkönyvet kér a vizsgálat elvégzéséért felelős műszaki szolgálattól.
                        
                     
         
               10.2.
            
            
               A jóváhagyás megerősítéséről vagy elutasításáról, a módosítások részletes leírásával együtt, a fenti 5.3. szakaszban említett eljárás szerint értesíteni kell a megállapodásban részes és ezen előírást alkalmazó feleket.
            
         
               10.3.
            
            
               A jóváhagyást kiterjesztő illetékes hatóság sorszámot rendel a kiterjesztéshez, és az előírás 1. mellékletében található mintának megfelelő nyomtatványon értesíti erről az 1958. évi megállapodásban részes és ezen előírást alkalmazó feleket.
            
         11.   A GYÁRTÁS VÉGLEGES LEÁLLÍTÁSA
   Ha a jóváhagyás jogosultja véglegesen leállítja az ezen előírás szerint jóváhagyott fényszórótípus gyártását, akkor erről értesítenie kell a jóváhagyást megadó hatóságot. A hatóság a vonatkozó értesítés kézhezvétele után az ezen előírás 1. mellékletének megfelelő nyomtatványon értesíti erről az 1958. évi megállapodásban részes és ezen előírást alkalmazó feleket.
   12.   A JÓVÁHAGYÁSI VIZSGÁLATOK ELVÉGZÉSÉÉRT FELELŐS MŰSZAKI SZOLGÁLATOK ÉS A JÓVÁHAGYÓ HATÓSÁGOK NEVE ÉS CÍME
   Az 1958. évi egyezményben részes és ezen előírást alkalmazó felek közlik az Egyesült Nemzetek Szervezetének Titkárságával a jóváhagyási vizsgálat elvégzéséért felelős műszaki szolgálatok nevét és címét, valamint a jóváhagyásokat megadó, illetve a más országok által kiadott jóváhagyásokat, kiterjesztéseket, elutasításokat vagy visszavonásokat igazoló értesítéseket fogadó szakhatóságok nevét és címét.
   13.   ÁTMENETI RENDELKEZÉSEK
   
               13.1.
            
            
               A 113. sz. előírás hivatalos hatálybalépését követő hat hónap elteltével az ezt az előírást alkalmazó szerződő felek beszüntetik az ezen előírás szerinti EGB-jóváhagyások megadását.
            
         
               13.2.
            
            
               Az ezen előírást alkalmazó szerződő felek nem utasíthatják el az ezen előírás 01. módosítássorozata vagy eredeti változata szerint kiadott jóváhagyások kiterjesztését.
            
         
               13.3.
            
            
               A 113. sz. előírás hatálybalépését megelőzően ezen előírás szerint megadott jóváhagyások és kiterjesztések, beleértve az ezen előírás eredeti változata szerint később megadott kiterjesztéseket is, időkorlátozás nélkül hatályban maradnak.
            
         
               13.4.
            
            
               Az ezen előírást alkalmazó szerződő felek az ezen előírás 01. módosítássorozata vagy eredeti változata alapján továbbra is adnak ki fényszórókra vonatkozó jóváhagyásokat, amennyiben a fényszórók használatban levő járművekbe szánt cserealkatrészként szolgálnak.
            
         
               13.5.
            
            
               A 113. sz. előírás hivatalos hatálybalépésétől az ezen előírást alkalmazó szerződő felek nem tilthatják meg a 113. sz. előírás szerint jóváhagyott fényszórók új járműtípusra történő felszerelését.
            
         
               13.6.
            
            
               Az ezt az előírást alkalmazó szerződő felek továbbra is engedélyezik az ezen előírás szerint jóváhagyott fényszórók járműtípusra vagy járműre történő felszerelését.
            
         
               13.7.
            
            
               Az ezen előírást alkalmazó szerződő felek továbbra is engedélyezik az ezen előírás eredeti változata szerint jóváhagyott fényszórók felszerelését és alkalmazását használatban lévő járművön, feltéve, hogy a fényszóró cserealkatrészként szolgál.
            
         
      (1)  Amennyiben a lencsét nem lehet eltávolítani a fényszórótestről, elegendő a lencsén helyet hagyni.
   
      (2)  A fényszórók által kibocsátott fénysugarak színének megváltoztatása azonban – amennyiben a fényszórók más jellemzői nem módosulnak – nem jelenti a típus megváltozását. Ennek megfelelően az ilyen fényszórókhoz azonos jóváhagyási számot kell rendelni (lásd 2.3. szakasz).
   
      (3)  Ha különböző típusú fényszórók azonos lencsével vagy fényvisszaverővel rendelkeznek, a lencsén vagy fényvisszaverőn fel lehet tüntetni az említett fényszórótípusok különböző jóváhagyási jeleit, amennyiben a benyújtott típusra kiadott jóváhagyási szám egyértelműen azonosítható.
   
      (4)  Az 1958. évi megállapodásban részes szerződő felek megkülönböztető számai a Motoros járművekre vonatkozó egységesített állásfoglalás (R.E.3) (dokumentum: ECE/TRANS/WP.29/78/Rev.2/Amend.1) 3. mellékletében találhatók.
   
      (5)  A fényszóró függőleges szögét be kell tudni állítani.
   
      1. MELLÉKLET
      
         ÉRTESÍTÉS
      
      (Legnagyobb méret: A4 (210 mm × 297 mm))
      
         
   
   
      2. MELLÉKLET
      
         A JÓVÁHAGYÁSI JEL ELRENDEZÉSE
      
      
         
      a ≥ 12 mm
      A fenti jóváhagyási jelet viselő fényszórót a 82. sz. előírás szerint hagytak jóvá Hollandiában (E4), a 00243 jóváhagyási számon. A jóváhagyási szám első két számjegye azt jelzi, hogy a jóváhagyást ezen előírás eredeti változatának követelményei szerint adták meg.
   
   
      3. MELLÉKLET
      
         FOTOMETRIAI VIZSGÁLATOK
      
      1.   A méréshez a mérőernyőt a fényszóró előtt, attól 25 m-re kell elhelyezni, a lámpa izzószálát és a HV pontot összekötő egyenesre merőlegesen; a H-H egyenesnek vízszintesnek kell lennie.
      2.   A fényszórót oldalirányban úgy kell beállítani, hogy a fénysugár középpontja a függőleges V-V egyenesre essen.
      3.   A fényszórót függőlegesen úgy kell beállítani, hogy a világos-sötét határvonal 250 mm-rel a H-H egyenes alatt és lehetőleg vízszintes legyen.
      4.   A fenti 2. és 3. szakasz szerint beállított fényszórónak teljesítenie kell az alábbi követelményeket:
      
                  Mérési pont
               
               
                  Megvilágítás E/lux
               
            
                  Bármelyik pont a H-H szakaszon és afelett
               
               
                  ≤ 0,7
               
            
                  Bármelyik pont a 35L-35R szakaszon, a 35V kivételével
               
               
                  ≥ 1
               
            
                  35V pont
               
               
                  ≥ 2
               
            
                  Bármelyik pont a 25L-25R szakaszon
               
               
                  ≥ 2
               
            
                  Bármelyik pont a 15L-15R szakaszon
               
               
                  ≥ 0,5
               
            5.   A mérőernyő
      
         
      (a méretek mm-ben, 25 m-es távolságra vonatkozóan vannak megadva)
   
   
      4. MELLÉKLET
      
         A KIBOCSÁTOTT FÉNY SZÍNE
      
      
                  1.
               
               
                  A fényszórók fehér vagy szelektív sárga fényt bocsáthatnak ki.
               
            
                  2.
               
               
                  A szelektív sárga fény trikromatikus koordinátái a következők:
                  
                              határérték a vörös irányában
                           
                           
                              y ≥ 0,138 + 0,580 x
                           
                        
                              határérték a zöld irányában
                           
                           
                              y ≤ 1,29 x – 0,100
                           
                        
                              határérték a fehér irányában
                           
                           
                              y ≥ – x + 0,966
                           
                        
                              határérték a színképérték irányában
                           
                           
                              y ≥ – x + 0,992
                           
                        
            
                  3.
               
               
                  A fehér fény trikromatikus koordinátái a következők:
                  
                              határérték a kék irányában
                           
                           
                              x ≥ 0,310
                           
                        
                              határérték a sárga irányában
                           
                           
                              x ≤ 0,500
                           
                        
                              határérték a zöld irányában
                           
                           
                              y ≤ 0,150 + 0,640 x
                           
                        
                              határérték a zöld irányában
                           
                           
                              y ≤ 0,440
                           
                        
                              határérték a bíbor irányában
                           
                           
                              y ≥ 0,050 + 0,750 x
                           
                        
                              határérték a vörös irányában
                           
                           
                              y ≥ 0,382
                           
                        
            
         Megjegyzés:
      Annak a megállapodásnak a 3. cikke, amelynek ez az előírás a mellékletét képezi, nem gátolja meg a szerződő feleket abban, hogy az általuk jóváhagyott járművek esetében megtiltsák a fehér vagy szelektív sárga fényt kibocsátó fényszórók alkalmazását.